
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


5 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1246 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Ένταξη υπαλλήλου του Χαροκοπείου Πανεπιστη¬ 
μίου με σχέση εργασίας Ιδιωτικού Δικαίου Αορί¬ 
στου Χρόνου (Ι.Δ.Α.Χ.) στην κατηγορία Ειδικού 
Τεχνικού Εργαστηριακού Προσωπικού (Ε.Τ.Ε.Π.). 

2 

Θέματα λειτουργίας της Σχολής Περιβάλλοντος, 
Γεωγραφίας και Εφαρμοσμένων Οικονομικών του 
Χαροκοπείου Πανεπιστημίου. 

3 

Έγκριση του Κανονισμού Διδακτορικών Σπουδών 
του Παιδαγωγικού Τμήματος Νηπιαγωγών της 
Σχολής Επιστημών Αγωγής του Πανεπιστημίου 
Ιωαννίνων. 

4 

Έγκριση του Κανονισμού Διδακτορικών Σπουδών 
του Τμήματος Ιστορίας και Αρχαιολογίας της Φι¬ 
λοσοφικής Σχολής του Πανεπιστημίου Ιωαννίνων. 


ΑΠΟΦΑΣΕΙΣ 

Αριθμ. 72318 _ (1) 

Ένταξη υπαλλήλου του Χαροκοπείου Πανεπιστη¬ 
μίου με σχέση εργασίας Ιδιωτικού Δικαίου Αορί¬ 
στου Χρόνου (Ι.Δ.Α.Χ.) στην κατηγορία Ειδικού 
Τεχνικού Εργαστηριακού Προσωπικού (Ε.Τ.Ε.Π.). 

Η ΠΡΥΤΑΝΗΣ 

ΤΟΥ ΧΑΡΟΚΟΠΕΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

1. Την 4317/Ζ1 /14.01.2016 διαπιστωτική πράξη της 
Αναπληρώτριας Υπουργού Παιδείας, Έρευνας και Θρη¬ 
σκευμάτων περί διορισμού της Μαρίας Νικολάίδη, Κα- 
θηγήτριας του Τμήματος Πληροφορικής και Τηλεματι¬ 
κής της Σχολής Ψηφιακής Τεχνολογίας, ως Πρύτανη του 
Χαροκοπείου Πανεπιστημίου, με πλήρη θητεία, από την 
έκδοση της ανωτέρω διαπιστωτικής πράξης. 

2. Τις διατάξεις της περ. α' του άρθρου 66 του 
ν. 4415/2016 (Α' 159), όπως έχει αντί κατασταθεί με την 
παρ. 1 του άρθρου 20 του ν. 4452/2017 (Α' 17). 

3. Τις διατάξεις της περ. β' της παρ. 3 του άρθρου 29 
του ν. 4009/2011 (Α' 195) όπως έχει αντικατασταθεί με την 
περ. β' της παρ. 9 του άρθρου 27 του ν. 4386/2016 (Α' 83). 


4. Την 59950/Ζ2/06.04.2017 εγκύκλιο του Υπουργού 
Παιδείας, Έρευνας και Θρησκευμάτων. 

5. Την 67645/14.06.2017 αίτηση της Ευδοκίας Μήτσου, 
υπαλλήλου με σχέση εργασίας Ιδιωτικού Δικαίου Αορί¬ 
στου Χρόνου (Ι.Δ.Α.Χ.) κατηγορίας Π.Ε. του Τμήματος Επι¬ 
στήμης Διαιτολογίας - Διατροφής της Σχολής Επιστημών 
Υγείας και Αγωγήςτου Χαροκοπείου Πανεπιστημίου, για 
την ένταξή της στην κατηγορία Ειδικού Τεχνικού Εργα¬ 
στηριακού Προσωπικού (Ε.Τ.Ε.Π.). 

6. Την απόφαση της Συνέλευσης του Τμήματος Επι¬ 
στήμης Διαιτολογίας - Διατροφής της Σχολής Επιστημών 
Υγείας και Αγωγής του Χαροκοπείου Πανεπιστημίου, 
περί ορισμού Τριμελούς Εισηγητικής Επιτροπής για την 
ένταξη της Ευδοκίας Μήτσου υπαλλήλου Ι.Δ.Α.Χ., στην 
κατηγορία Ε.Τ.Ε.Π. (αριθμ. συν. 53/28.09.2017). 

7. Την 69395/10.10.2017 εισηγητική έκθεση της Τρι¬ 
μελούς Εισηγητικής Επιτροπής. 

8. Την απόφαση της Συνέλευσης του Τμήματος Επι¬ 
στήμης Διαιτολογίας - Διατροφής της Σχολής Επιστη¬ 
μών Υγείας και Αγωγής του Χαροκοπείου Πανεπιστημίου 
για την ένταξη της Ευδοκίας Μήτσου υπαλλήλου Ι.Δ.Α.Χ. 
στην κατηγορία Ε.Τ.Ε.Π. (αρ. συν. 54/19.10.2017). 

9. Την απόφαση της Συγκλήτου του Χαροκοπείου Πα¬ 
νεπιστημίου περί κατανομής μίας κενής οργανικής θέσης 
Ε.Τ.Ε.Π. στοΤμήμα Επιστήμης Διαιτολογίας-Διατροφής 
της Σχολής Επιστημών Υγείας και Αγωγής (αριθμ. συν. 
322/17.01.2018). 

10. Τα στοιχεία του προσωπικού μητρώου της υπαλ¬ 
λήλου. 

11. Το γεγονός ότι με την πράξη αυτή δεν προκαλεί- 
ται δαπάνη σε βάρος του κρατικού προϋπολογισμού, 
διαπιστώνει: 

Την ένταξη της Ευδοκίας Μήτσου του Κωνσταντίνου, 
υπαλλήλου του Χαροκοπείου Πανεπιστημίου με σχέση 
εργασίας Ιδιωτικού Δικαίου Αορίστου Χρόνου (Ι.Δ.Α.Χ.) 
κατηγορίας Π.Ε., σε κενή οργανική θέση της προβλε- 
πόμενης στο άρθρο 29 του ν. 4009/2011 κατηγορίας 
ΕιδικούΤεχνικού Εργαστηριακού Προσωπικού (Ε.Τ.Ε.Π.) 
του Τμήματος Επιστήμης Διαιτολογίας - Διατροφής της 
Σχολής Επιστημών Υγείας και Αγωγής του Ιδρύματος, 
επειδή πληρούνται οι απαιτούμενες από τις κείμενες 
διατάξεις προϋποθέσεις. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 246/05.04.2018 


Η πριν από την ένταξη οργανική θέση Ιδιωτικού Δι¬ 
καίου Αορίστου Χρόνου που κατείχε η Ευδοκία Μήτσου 
καταργείται. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2018 
Η Πρύτανης 
ΜΑΡΙΑ ΝΙΚΟΛΑΪΔΗ 


Αριθμ. 72320 _ (2) 

Θέματα λειτουργίας της Σχολής Περιβάλλοντος, 
Γεωγραφίας και Εφαρμοσμένων Οικονομικών 
του Χαροκοπείου Πανεπιστημίου. 

Η ΠΡΥΤΑΝΗΣ 

ΤΟΥ ΧΑΡΟΚΟΠΕΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

1. Την 4317/Ζ1 /14.01.2016 διαπιστωτική πράξη της 
Αναπληρώτριας Υπουργού Παιδείας, Έρευνας και Θρη¬ 
σκευμάτων περί διορισμού της Μαρίας Νικολάίδη, Κα- 
θηγήτριας του Τμήματος Πληροφορικής και Τηλεματι¬ 
κής της Σχολής ΨηφιακήςΤεχνολογίας, ως Πρύτανη του 
Χαροκοπείου Πανεπιστημίου, με πλήρη θητεία, από την 
έκδοση της ανωτέρω διαπιστωτικής πράξης. 

2. Τις διατάξεις της περ. α' της παρ. 6 του άρθρου 19 
του ν. 4521/2018 (Α'38). 

3. Τις διατάξεις της παρ. 2 του άρθρου 18 του 
ν. 4485/2017 (ΑΊ14). 

4. Το π.δ. 77/2013 (Α' 119) σύμφωνα μετο οποίο ιδρύ¬ 
θηκε στο Χαροκόπειο Πανεπιστήμιο Σχολή Περιβάλλο¬ 
ντος, Γεωγραφίας και Εφαρμοσμένων Οικονομικών, η 
οποία συγκροτείται από τα Τμήματα ί) Οικιακής Οικο¬ 
νομίας και Οικολογίας και ίί) Γεωγραφίας. 

5. Το γεγονός ότι στα Τμήματα Οικιακής Οικονομίας 
και Οικολογίας και Γεωγραφίας δεν λειτουργούν Τομείς. 

6. Τις υπηρεσιακές ανάγκες για την εύρυθμη λειτουρ¬ 
γία του Χαροκοπείου Πανεπιστημίου και την αναγκαιό¬ 
τητα ρύθμισης των σχετικών θεμάτων. 

7. Την απόφαση της Συγκλήτου του Χαροκοπείου Πα¬ 
νεπιστημίου (αριθμ. συν. 326/19.03.2018). 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού (άρθρο 90 του κωδ. νομοθεσίας για 
την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005, ΦΕΚ Α' 98), 
αποφασίζει: 

Στη Σχολή Περιβάλλοντος, Γεωγραφίας και Εφαρμο¬ 
σμένων Οικονομικών του Χαροκοπείου Πανεπιστημίου 
ισχύουν τα εξής: 

Άρθρο Ιο 

Προσόντα εκλογιμότητας 

και διαδικασία εκλογής μελών Δ.Ε.Π. Κοσμητείας 

1. Υποψήφιοι για μέλη της Κοσμητείαςτης Σχολής δύ- 
νανται να είναι τα Δ.Ε.Π. της Σχολής που υποβάλλουν 


υποψηφιότητα ύστερα από την προκήρυξη των εκλο¬ 
γών από τον Κοσμήτορα. Στην Κοσμητεία της Σχολής 
εκλέγονται τρία (3) μέλη Δ.Ε.Π. από το Τμήμα Οικιακής 
Οικονομίας και Οικολογίας και τρία (3) μέλη Δ.Ε.Π. από 
το Τμήμα Γεωγραφίας. 

2. Η προκήρυξη γίνεται το αργότερο δύο (2) μήνες 
πριν από τη λήξη του ακαδημαϊκού έτους στο οποίο 
ολοκληρώνεται η θητεία της Κοσμητείας. Οι υποψηφι¬ 
ότητες υποβάλλονται εντός επτά (7) ημερών από την 
προκήρυξη, οι δε υποψήφιοι ανακηρύσσονται με από¬ 
φαση του Κοσμήτορα εντός δύο (2) ημερών από τη λήξη 
της προθεσμίας υποβολής υποψηφιοτήτων. Οι εκλογές 
γίνονται τουλάχιστον δεκαπέντε (15) ημέρες μετά την 
προκήρυξη. 

3. Η εκλογή των μελών της Κοσμητείας γίνεται με 
ενιαίο για κάθε Τμήμα ψηφοδέλτιο και με μυστική ψη¬ 
φοφορία από τη Συνέλευση του κάθε Τμήματος, κάθε 
μέλος της οποίας διαθέτει τρεις (3) ψήφους. Ως μέλη 
της Κοσμητείας εκλέγονται τα τρία (3) για κάθε Τμήμα 
υποψήφια μέλη Δ.Ε.Π. με τις περισσότερες έγκυρες ψή¬ 
φους. Σε περίπτωση που το σύνολο των έγκυρων ψήφων 
υπολείπεται του 50% του αριθμού των εκλεκτόρων, η 
ψηφοφορία επαναλαμβάνεται εντός των επόμενων δύο 
(2) εργάσιμων ημερών και εκλέγονται οι υποψήφιοι που 
συγκέντρωσαν τις περισσότερες έγκυρες ψήφους, ακό¬ 
μη και αν το σύνολο των εγκύρων ψήφων υπολείπεται 
του 50% του αριθμού των εκλεκτόρων. Επί ισοψηφίας 
εκλέγεται το μέλος Δ.Ε.Π. που κατέχει την υψηλότερη 
βαθμίδα και μεταξύ των ισοψηφούντων της ίδιας βαθ¬ 
μίδας εκλέγεται το μέλος Δ.Ε.Π. που έχει την παλαιότερη 
ημερομηνία ανάληψης καθηκόντων στη συγκεκριμένη 
βαθμίδα στο Χαροκόπειο Πανεπιστήμιο. Συμπληρωμα¬ 
τικά και αναλόγως εφαρμόζονται οι διατάξεις για την 
ανάδειξη των Κοσμητόρων των Σχολών. 

4. Η διαδικασία εκλογής των μελών της Κοσμητείας δι¬ 
εξάγεται από τριμελή επιτροπή για κάθεΤμήμα.Τα μέλη 
της επιτροπής έχουν την ιδιότητα του μέλους Δ.Ε.Π. του 
οικείου Τμήματος, προτείνονται από τον Πρόεδρο και 
εκλέγονται με φανερή ψηφοφορία από τη Συνέλευση 
του Τμήματος, η οποία ορίζει και τον Πρόεδρο της επι¬ 
τροπής. Η επιτροπή οργανώνει και επιβλέπει το σύνολο 
της εκλογικής διαδικασίας για το οικείο Τμήμα και εκδί¬ 
δει τελικά το αποτέλεσμα, το οποίο ανακοινώνει στον 
Κοσμήτορα και τους εκλέκτορες. 

Άρθρο 2ο 

Θητεία εκλεγμένων μελών Κοσμητείας 

1. Η θητεία των εκλεγμένων μελών Δ.Ε.Π. της Κοσμη¬ 
τείας είναι τριετής και διαρκεί τρία (3) διαδοχικά ακαδη¬ 
μαϊκά έτη. Εξαιρετικά και μόνο για την πρώτη εφαρμογή 
της παρούσας, η θητεία των εκλεγμένων μελών Δ.Ε.Π. 
διαρκεί μέχρι και την 31 η Αυγούστου του ημερολογια¬ 
κού έτους, εντός του οποίου συμπληρώνεται τριετία από 
την διαπιστωτική πράξη εκλογής τους. 

2. Τα τρία (3) από κάθε Τμήμα εκλεγμένα μέλη Δ.Ε.Π. 
της Κοσμητείας δεν μπορούν να εκλεγούν για τρίτη συ¬ 
νεχή θητεία. 

3. Διαπιστωτική πράξη για τους εκλεγέντες εκδίδει 
αμελλητί ο Κοσμήτορας, μετά την παράδοση σε αυτόν 

του πρακτικού εκλογής. Η διαπιστωτική πράξη κοινο¬ 
ποιείται στον Πρύτανη. Αν κάποιο από τα εκλεγμένα 
μέλη Δ.Ε.Π. της Κοσμητείας εκλείψει ή αποχωρήσει 
για οποιονδήποτε λόγο, αντικαθίσταται από το πρώτο 
επιλαχόν υποψήφιο μέλος Δ.Ε.Π., για το υπόλοιπο της 
θητείας του μέλους αυτού. Αν δεν υπάρχουν επιλαχό- 
ντες, ο Κοσμήτορας επαναπροκηρύσσει εκλογές για την 
κενωθείσα θέση και για το υπόλοιπο της θητείας εκτός 
αν υπολείπεται διάστημα μικρότερο του έτους και δεν 
επηρεάζεται η απαιτούμενη απαρτία για τις συνεδριάσεις 
της Κοσμητείας. 

4. Θητεία μικρότερη του ενός έτους δεν λογίζεται ως 
θητεία σε σχέση με τις διατάξεις της παρ. 2 του παρόντος 
άρθρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2018 
Η Πρύτανης 
ΜΑΡΙΑ ΝΙΚΟΛΑΪΔΗ 


Αριθμ. 12224 _ (3) 

Έγκριση του Κανονισμού Διδακτορικών Σπου¬ 
δών του Παιδαγωγικού Τμήματος Νηπιαγωγών 
της Σχολής Επιστημών Αγωγής του Πανεπιστη¬ 
μίου Ιωαννίνων. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 
(συν. 1045/4/22-3-2018, Θέμα 5ο) 

Έχοντας υπόψη: 

Ι.Το π.δ. 746/1970 «Περί Ιδρύσεως Πανεπιστημίου 
εν Ιωαννίνοις». 

2. Το π.δ. 105/5-6-2013 «Μετονομασία Τμήματος και 
ίδρυση-συγκρότηση, κατάργηση και ανασυγκρότηση 
Σχολών στο Πανεπιστήμιο Ιωαννίνων» (ΦΕΚ 137/5-6- 
2013, τ. Α'). 

3. Τις διατάξεις των παρ. 1,2 και 3 του άρθρου 27 του 
ν. 4452/2017 (ΦΕΚ 17/15-2-2017, τ. Α'). 

4. Τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» (ΦΕΚ 114/ 
4-8-2017, τ. Α'). 

5. Την αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και Θρησκευμάτων. 

6. Την παρ. 3ε, του άρθρου 9, του ν. 3685/2008 «Θε¬ 
σμικό πλαίσιο για τις μεταπτυχιακές σπουδές» (ΦΕΚ 148/ 
16-7-2008, τ.Α'). 

7. Τις διατάξεις του ν. 4009/2011 «Δομή, λειτουργία, 
διασφάλιση ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων», (ΦΕΚ 195/ 
6-9-2011, τ. Α'), όπως τροποποιήθηκαν και ισχύουν. 

8. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ 83/11-5-2016, τ. Α'), 
όπως τροποποιήθηκαν και ισχύουν. 

9. Το έγγραφο αριθμ. πρυτανείας 12224/20-3-2018 
του Παιδαγωγικού Τμήματος Νηπιαγωγών της Σχολής 
Επιστημών Αγωγής. 


10. Την απόφαση της Συνέλευσης του Παιδαγωγικού 
Τμήματος Νηπιαγωγών της Σχολής Επιστημών Αγωγής 
(συν. αριθμ. 611/14-3-2018). 

11. Την απόφαση της Συγκλήτου του Πανεπιστημίου 
Ιωαννίνων (συν. αριθμ. 1045/4/22-3-2018). 

12. Το γεγονός ότι με την παρούσα απόφαση δενπρο- 
καλείται δαπάνη σε βάρος του κρατικού προϋπολογι¬ 
σμού, ομόφωνα αποφασίζει: 

Την έγκριση του Κανονισμού Διδακτορικών Σπουδών 
του Παιδαγωγικού Τμήματος Νηπιαγωγών της Σχολής 
Επιστημών Αγωγής του Πανεπιστημίου Ιωαννίνων, ως 
ακολούθως: 

ΠΑΝΕΠΙΣΤΗΜΙΟ ΙΩΑΝΝΙΝΩΝ 
ΠΑΙΔΑΓΩΓΙΚΟ ΤΜΗΜΑ ΝΗΠΙΑΓΩΓΩΝ 
ΤΗΣ ΣΧΟΛΗΣ ΕΠΙΣΤΗΜΩΝ ΑΓΩΓΗΣ 
ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 
Άρθρο 1 

Γενικές Διατάξεις 

Το Παιδαγωγικό Τμήμα Νηπιαγωγών της Σχολής 
Επιστημών Αγωγής του Πανεπιστημίου Ιωαννίνων λει¬ 
τουργεί από το ακαδημαϊκό έτος 2017-2018 πρόγραμμα 
Διδακτορικών Σπουδών σύμφωνα με τις διατάξεις του 
ν. 4485/2017 (ΦΕΚ 114 τ. Α') και του εν γένει θεσμικού 
πλαισίου όπως κάθε φορά ισχύει και τους κανονισμούς 
της απόφασης αυτής. 

Άρθρο 2 

Αντικείμενο - Σκοπός 

Αντικείμενο του προγράμματος Διδακτορικών Σπουδών 
είναι οι Επιστήμες της Εκπαίδευσης και της Αγωγής τόσο 
στη βασική όσο και στην εφαρμοσμένη Έρευνα. Σκοπός 
του προγράμματος είναι η εκπαίδευση νέων επιστημόνων 
σύμφωνα με τα διεθνή πρότυπα ώστε να παράγουν τεκ¬ 
μηριωμένα πρωτότυπα ερευνητικά αποτελέσματα και να 
αποκτήσουν την ικανότητα ανεξάρτητης και αυτόνομης 
ερευνητικής δραστηριότητας με στόχο την προαγωγή των 
Επιστημών της Εκπαίδευσης και της Αγωγής. 

Άρθρο 3 

Διδακτορικοί τίτλοι 

Το πρόγραμμα Διδακτορικών Σπουδών απονέμει διδα¬ 
κτορικό τίτλο στις Επιστήμες Εκπαίδευσης και Αγωγής. 

Άρθρο 4 

Προκήρυξη ή πρόσκληση εκδήλωσης ενδιαφέ¬ 
ροντος και υποβολή αιτήσεων για εκπόνηση 
διδακτορικής διατριβής 

Το Παιδαγωγικό Τμήμα Νηπιαγωγών της Σχολής Επι¬ 
στημών Αγωγής του Πανεπιστημίου Ιωαννίνων δύναται 
να προκηρύσσει θέσεις υποψηφίων διδακτόρων δύο (2) 
φορές κάθε έτος και ειδικότερα κατά την έναρξη του 
χειμερινού και του εαρινού εξαμήνου διδασκαλίας. Στην 
προκήρυξη αποτυπώνονται τα ερευνητικά πεδία στα 
οποία προσφέρεται η δυνατότητα εκπόνησης διδακτο¬ 
ρικής διατριβής και τα μέλη ΔΕΠ τα οποία τα έχουν ειση- 
γηθεί. Η προκήρυξη στην Ελληνική και Αγγλική γλώσσα, 
αναρτάται υποχρεωτικώς στον δικτυακό τόπο του Τμή¬ 
ματος και του Πανεπιστημίου. 

Επιπλέον,το ΠαιδαγωγικόΤμήμα Νηπιαγωγών δέχεται 
δια της γραμματείας, σε οποιαδήποτε χρονική περίοδο, 
αιτήσεις για εκπόνηση Διδακτορικής Διατριβής. Σε κάθε 
αίτηση αποτυπώνεται το ερευνητικό πεδίο στο οποίο αι- 
τείται η δυνατότητα εκπόνησης διδακτορικής διατριβής 
και τα μέλη ΔΕΠ τα οποία προτείνονται. Η Συνέλευση 
του Τμήματος, στην αρχή του εαρινού εξαμήνου, ορίζει 
τριμελείς επιτροπές από μέλη ΔΕΠ με συναφές γνωστικό 
αντικείμενο προς το αιτούμενο ερευνητικό πεδίο της 
διατριβής. Οι επιτροπές εξετάζουν τις αιτήσεις και υπο¬ 
βάλλουν σχετική εισηγητική έκθεση/πρόταση προς τη 
Συνέλευση του Τμήματος, η οποία αποφασίζει τελικά για 
την εκπόνηση της διατριβής. Η διαδικασία λειτουργίας 
των επιτροπών και υποβολής εισηγητικών εκθέσεων/ 
προτάσεων γίνεται δύο (2) φορές κάθε έτος και ειδικό¬ 
τερα πριν την έναρξη του χειμερινού και του εαρινού 
εξαμήνου διδασκαλίας. 

Άρθρο 5 

Υποψήφιοι Διδάκτορες 

Δικαίωμα υποβολής αίτησης για εκπόνηση διδακτο¬ 
ρικής διατριβής έχουν οι κάτοχοι Διπλώματος Μετα¬ 
πτυχιακών Σπουδών (Δ.Μ.Σ.) από Ιδρύματα της ημε¬ 
δαπής ή αναγνωρισμένων (Δ.Ο.Α.Τ.Α.Π. (σύμφωνα με 
το ν. 3328/2005 (Α' 80)) ως ισότιμα της αλλοδαπής. Ο 
υποψήφιος δύναται να υποβάλει σχετική αίτηση σε 
ημερομηνίες που θα καθορίζονται από τις αντίστοιχες 
προκηρύξεις του Τμήματος ή και κατά τη διάρκεια του 
ακαδημαϊκού έτους.Τα απαιτούμεναδικαιολογητικάπου 
θα συνοδεύουν την αίτηση και η επιλογή των υποψη¬ 
φίων προβλέπονται στις διατάξεις του άρθρου 38 του 
ν. 4485/2017 (ΦΕΚ 114 τ. Α'). Σε ειδικές περιπτώσεις 
δύναται να γίνει δεκτός ως υποψήφιος διδάκτορας και 
μη κάτοχος Δ.Μ.Σ. Οι περιπτώσεις αυτές αφορούν πτυ- 
χιούχους σχολών υπερτετραετούς φοιτήσεως και μετα¬ 
πτυχιακούς φοιτητές, οι οποίοι έχουν ολοκληρώσει με 
επιτυχία το Πρόγραμμα Μεταπτυχιακών Σπουδών, αλλά 
εκκρεμεί η απονομή του τίτλου. Ειδικότερα, η αίτηση του 
υποψηφίου πρέπει να συνοδεύεται από: 

• Αναλυτικό Βιογραφικό σημείωμα. 

• Πιστοποιητικό επαρκούς γνώσης μιας τουλάχιστον 
επίσημης γλώσσας της Ευρωπαϊκής Ένωσης, κατά προ¬ 
τίμηση της Αγγλικής. 

■ Προσχέδιο Διδακτορικής Διατριβής (2.500 - 3.000 
λέξεις). 

■ Δήλωση του υποψηφίου για τον προτεινόμενο ως 
Επιβλέποντα Καθηγητή της διδακτορικής διατριβής 

• Αντίγραφο του Δ.Μ.Σ. ή Βεβαίωση περάτωσης μετα¬ 
πτυχιακών σπουδών. 

• Αναλυτική βαθμολογία (προπτυχιακών μαθημάτων). 

• Αναλυτική βαθμολογία (μεταπτυχιακών μαθημάτων, 
βαθμός Δ.Μ.Σ.). 

■ Αντίγραφο διπλωματικής μεταπτυχιακής εργασίας 
σε ψηφιακή και έντυπη μορφή. 

• Συστατικές Επιστολές (τουλάχιστον δύο). 

• Σε περίπτωση υποβολής υποψηφιότητας έπειτα από 
προκήρυξη, υποβάλλεται δήλωση του υποψηφίου με 
επιλογή του ερευνητικού πεδίου στο οποίο επιθυμεί 
να εκπονήσει τη διδακτορική διατριβή του. Η επιλογή 


αυτή μπορεί να είναι από τα ερευνητικά πεδία τα οποία 
περιγράφονται στην προκήρυξη. Στην περίπτωση που 
η επιλογή δεν εμπεριέχεται στα περιγραφόμενα στην 
προκήρυξη, οι υποψήφιοι υποχρεούνται στην κατάθε¬ 
ση αναλυτικής περιγραφής του αντικειμένου έρευνας 
(τουλάχιστον 500 λέξεις) και ο,τιδήποτε άλλο απαιτείται 
σύμφωνα με την προκήρυξη. 

Οι γλώσσες υποβολής του προτεινόμενου τίτλου και 
του προσχεδίου της διατριβής δύνανται να είναι η ελλη¬ 
νική ή και η αγγλική γλώσσα. 

Η Επιτροπή Διδακτορικών Σπουδών, η οποία ορίζεται 
στο άρθρο 12 του παρόντος κανονισμού, κατόπιν συ¬ 
νεννόησης με τον Επιβλέποντα Καθηγητή ή την Τριμελή 
Συμβουλευτική Επιτροπή (εφόσον έχει ορισθεί) δύναται 
κατά περίπτωση και εφόσον κρίνει ότι είναι αναγκαίο 
να εισηγηθείτην παρακολούθηση και επιτυχή εξέταση 
μαθημάτων από τα Προγράμματα Μεταπτυχιακών Σπου¬ 
δών του Τμήματος. Σε αυτή την περίπτωση ο υποψήφι¬ 
ος διδάκτορας οφείλει να περατώσει τα μαθήματα με 
επιτυχία πριν τη σύσταση της Επταμελούς Εξεταστικής 
Επιτροπής. 

Άρθρο 6 

Επιλογή υποψηφίων διδακτόρων 

Η επιλογή των υποψηφίων γίνεται στη βάση των επι¬ 
δόσεων αυτών στις προπτυχιακές και μεταπτυχιακές 
σπουδές, της συνέντευξης στην επιτροπή Διδακτορικών 
Σπουδών (η οποία δύναται να γίνεται και μέσω τηλεδι¬ 
άσκεψης), των συστατικών επιστολών που καταθέτουν 
καθώς και των επιστημονικών εργασιών ή άλλου ερευ¬ 
νητικού έργου που έχουν εκπονήσει και του συνόλου 
του βιογραφικού τους σημειώματος. 

Η απόφαση της Συνέλευσης του Τμήματος δημοσιεύ¬ 
εται στο δικτυακό τόπο του Τμήματος. 

Άρθρο 7 

Χρονική Διάρκεια 

Η χρονική διάρκεια για την απόκτηση του διδακτορι¬ 
κού διπλώματος είναι τουλάχιστον τρία (3) πλήρη ημερο¬ 
λογιακά έτη απάτην ημερομηνία ορισμού τηςΤριμελούς 
Συμβουλευτικής Επιτροπής. Ως μέγιστος χρόνος για την 
ολοκλήρωσης της διδακτορικής διατριβής ορίζονται τα 
έξι (6) πλήρη ημερολογιακά έτη από την ημερομηνία 
ορισμού τηςΤριμελούς Συμβουλευτικής Επιτροπής. Σε 
ειδικές περιπτώσεις ο υποψήφιος διδάκτορας δύναται 
κατόπιν αιτήσεωςτου προςτη Συνέλευση τουΤμήματος 
να ζητήσει χρονική παράταση έως και ένα (1) πλήρες 
ημερολογιακό έτος για την ολοκλήρωση της διδακτορι- 
κήςτου διατριβής. Στην αίτηση του ο υποψήφιος πρέπει 
να αναγράφει τους λόγους για τους οποίους ζητεί την πα¬ 
ράταση.Την αίτηση του υποψηφίου πρέπει να συνοδεύει 
έγγραφο τηςΤριμελούς Συμβουλευτικής Επιτροπής με 
το οποίο να εισηγείται την αποδοχή ή την απόρριψη του 
αιτήματος για χρονική παράταση. Η συνολική χρονική δι¬ 
άρκεια για την απόκτηση του διδακτορικού διπλώματος 
δεν δύναται να υπερβαίνει τα επτά (7) πλήρη ημερολο¬ 
γιακά έτη από την ημερομηνία ορισμού τηςΤριμελούς 
Συμβουλευτικής Επιτροπής, χρόνος μετά τον οποίο ο 
υποψήφιος διδάκτορας διαγράφεται. 

Σε εξαιρετικές περιπτώσεις μπορεί να δοθεί σε υπο¬ 
ψήφιο διδάκτορα προσωρινή αναστολή φοίτησης, μετά 
από αίτηση του, μέχρι δύο (2) φορές και με συνολική 
διάρκεια μέχρι δώδεκα (12) μήνες. 

Άρθρο 8 

Επίβλεψη Διδακτορικής Διατριβής 
Η διαδικασία ανάθεσης/επίβλεψης της διδακτορι¬ 
κής διατριβής ορίζεται στο άρθρο 39 του ν. 4485/2017 
(ΦΕΚ 114 τ. Α'). Ως μέγιστος αριθμός υποψηφίων διδα¬ 
κτόρων που επιτρέπεται να αναλαμβάνει ταυτόχρονα 
ένας Επιβλέπων Καθηγητής ορίζεται ο αριθμός δέκα (10). 
Ο επιβλέπων της διδακτορικής διατριβής εισηγείται την 
Τριμελή Συμβουλευτική Επιτροπή την οποία επικυρώνει 
η Συνέλευση του Τμήματος. Ο Επιβλέπων Καθηγητής, σε 
συνεργασία μετηνΤριμελή Συμβουλευτική Επιτροπή και 
τον υποψήφιο διδάκτορα ορίζουν τον τίτλο του θέματος 
της διδακτορικής διατριβής και τον καταθέτει στη Γραμ¬ 
ματεία του Τμήματος εντός του αποκλειστικού χρονικού 
διαστήματος των έξι (6) μηνών. Ο επιβλέπων δύναται 
να αντικατασταθεί σύμφωνα με την παράγραφο 3 του 
άρθρου 39του ν. 4485/2017 (ΦΕΚ 114τ. Α') ότανεκλείψει 
και αδυνατεί να τελέσει τα χρέη του επιβλέποντος ή όταν 
απουσιάσει για χρονικό διάστη μα μεγαλύτερο του ενός 
ακαδημαϊκού έτους. Δύναται επίσης να αντικατασταθεί 
από την επίβλεψη της διδακτορικής διατριβής όταν με 
αίτηση του προς τη Συνέλευση του Τμήματος παραιτη¬ 
θεί. Σε αυτή την περίπτωση αναγράφονται στην αίτηση 
του οι ακριβείς λόγοι της παραίτησης και ακολουθείται 
η διαδικασία της παραγράφου 3 του άρθρου 39 του 
ν. 4485/2017 (ΦΕΚ 114 τ. Α'). Στην περίπτωση που η επί¬ 
βλεψη ανατεθεί σε ένα από τα δύο εναπομείναντα μέλη 
της τριμελούς το τρίτο μέλος ορίζεται από τη Συνέλευση 
μετά από πρόταση του νέου επιβλέποντος. 

Οριστικοποίηση - τροποποίηση του τίτλου της διδα¬ 
κτορικής διατριβής δύναται να γίνει μόνο με εισήγηση 
της Τριμελούς Συμβουλευτικής Επιτροπής και έγκριση 
της Συνέλευσης του Τμήματος πριν από τη συγγραφή της 
διδακτορικής διατριβής και τον ορισμό της Επταμελούς 
Εξεταστικής Επιτροπής. 

Άρθρο 9 

Υποχρεώσεις Υποψηφίου Διδάκτορα 
Κάθε υποψήφιος διδάκτορας υποχρεούται: 
α) να ανανεώνει την εγγραφή του στην αρχή κάθε 
ακαδημαϊκού έτους με αίτηση του στη Γραμματεία του 
Τμήματος και συγκεκριμένα τον μήνα Οκτώβριο. Εάν ο 
υποψήφιος διδάκτορας δεν ανανεώσει την εγγραφή του 
για δύο (2) συνεχόμενα ακαδημαϊκά έτη διαγράφεται 
από το Μητρώο υποψηφίων διδακτόρωντουΤμήματος, 
β) να υποβάλει εγγράφως μία φορά κάθε έτος, την πε¬ 
ρίοδο Οκτωβρίου - Νοεμβρίου, αναλυτικό υπόμνημα και 
να το παρουσιάζει ενώπιον τηςΤριμελούς Συμβουλευτι¬ 
κής Επιτροπής σχετικά με την πρόοδο της διδακτορικής 
διατριβής. Η Τριμελής Συμβουλευτική Επιτροπή, μετά 
τη λήψη του αναλυτικού υπομνήματος από τον υποψή¬ 
φιο διδάκτορα, υποβάλλει προς το Τμήμα την ετήσια 
Έκθεση Προόδου του υποψηφίου, το μήνα Νοέμβριο. 
Τόσο το αναλυτικό υπόμνημα του υποψηφίου όσο και 


η ετήσια Έκθεση Προόδου τηςΤριμελούς Συμβουλευ¬ 
τικής Επιτροπής καταχωρούνται στον ατομικό φάκελο 
του υποψηφίου διδάκτορα, 
γ) να προσφέρει επικουρικό διδακτικό έργο σε συνερ¬ 
γασία με τον Επιβλέποντα Καθηγητή, 
δ) να κάνει δύο (2) ανακοινώσεις/δημοσιεύσεις σε συ¬ 
νέδρια, περιοδικά με κριτές του επιστημονικού κλάδου 
ή στην επετηρίδα του Τμήματος που εκπονεί τη διδα¬ 
κτορική διατριβή, 

ε) να συμμετέχει στις ερευνητικές διαδικασίες του 
Τμήματος, 

στ) να ακολουθεί τους κανόνες ερευνητικής δεοντο¬ 
λογίας και ηθικών ζητημάτων έρευνας (π.χ. έρευνες σε 
παιδιά) καθώς επίσης και τους κανόνες ακαδημαϊκής 
δεοντολογίας σχετικά με την αυθεντικότητα των κειμέ¬ 
νων και αναφορών (αποφυγή κάθε είδους κειμενικής 
ομοιότητας). 

Σε περίπτωση που ο υποψήφιος διδάκτορας δεν τηρεί 
τις παραπάνω υποχρεώσεις η Συνέλευση του Τμήματος, 
μετά από εισήγηση τηςΤριμελούς Συμβουλευτικής Επι¬ 
τροπής, έχει το δικαίωμα αφού πρώτα τον ενημερώσει 
εγγράφως και εφόσον ο υποψήφιος εξακολουθεί να 
αγνοεί τις υποχρεώσεις του, μετά από νέα εισήγηση της 
Τριμελούς Συμβουλευτικής Επιτροπής προς τη Συνέ¬ 
λευση του Τμήματος, να τον διαγράψει από το Μητρώο 
υποψηφίων διδακτόρων του Τμήματος. 

Άρθρο 10 

Συγγραφή, υποστήριξη και αξιολόγηση 
της διδακτορικής διατριβής 
Ως προτεινόμενη γλώσσα εκπόνησης της διδακτορι¬ 
κής διατριβής, πέραν της Ελληνικής είναι και η Αγγλική. 
Στη δεύτερη περίπτωση, απαιτείται προσκόμιση εκτε¬ 
νούς περίληψης και στην ελληνική γλώσσα (τουλάχιστον 
10 σελίδων). 

Μετά την ολοκλήρωση της συγγραφής της διδακτο¬ 
ρικής διατριβής ο υποψήφιος διδάκτορας αιτείται στη 
Συνέλευση του Τμήματος τη δημόσια υποστήριξη και 
αξιολόγηση της. Την αίτηση πρέπει να συνοδεύει και 
έγγραφο της Τριμελούς Συμβουλευτικής Επιτροπής με το 
οποίο δέχεται ή απορρίπτει την αίτηση του υποψηφίου. 
Εάν η Τριμελής Συμβουλευτική Επιτροπή αποδεχθεί την 
αίτηση του υποψηφίου συντάσσει εισηγητική έκθεση και 
την υποβάλλει στη Συνέλευση του Τμήματος ζητώντας 
τον ορισμό Επταμελούς Εξεταστικής Επιτροπής για την 
κρίση της διδακτορικής διατριβής. Ο υποψήφιος, εντός 
δέκα (10) ημερών από την σύσταση της Επταμελούς Εξε¬ 
ταστικής Επιτροπής, οφείλει να υποβάλλει τη διδακτορι¬ 
κή του διατριβή στη Γραμματεία του Τμήματος σε οκτώ 
(8) αντίγραφα σε ηλεκτρονική μορφή συμπληρώνοντας 
σχετικό έντυπο το οποίο χορηγείται από τη Γραμματεία. 
Τα επτά αντίγραφα αποστέλλονται από τη Γραμματεία 
στα μέλη της Επταμελούς Εξεταστικής Επιτροπής, ενώ 
ένα παραμένει στη Γραμματεία του Τ μήματος. 

Ο ορισμός της Επταμελούς Εξεταστικής Επιτροπής 
γίνεται σύμφωνα με τα οριζόμενα στο άρθρο 41 του 
ν. 4485/2017 (ΦΕΚ 114 τ. Α'). Εντός προθεσμίας τριάντα 
(30) ημερών από την σύσταση της Επταμελούς Εξετα¬ 
στικής Επιτροπής ο Επιβλέπων Καθηγητής συγκαλεί με 

ειδική πρόσκληση, η οποία κοινοποιείται στη Γραμματεία 
του Τμήματος, την Επταμελή Εξεταστική Επιτροπή. Σε 
περίπτωση κωλύματος του Επιβλέποντα Καθηγητή ή 
άλλου λόγου, και μετά την παρέλευση της προθεσμίας 
των τριάντα (30) ημερών, ο ΠρόεδροςτουΤμήματοςδύ- 
ναται να συγκαλέσει την Επταμελή Εξεταστική Επιτροπή. 
Η διδακτορική διατριβή υποστηρίζεται δημόσια από τον 
υποψήφιο διδάκτορα με τη διαδικασία που περιγράφε- 
ται στο άρθρο 41 του ν. 4485/2017 (ΦΕΚ 114 τ. Α'). Στο 
τέλος της διαδικασίας και εφ' όσον έχει εγκριθεί η διατρι¬ 
βή η Επταμελής Εξεταστική Επιτροπή συντάσσει ειδικό 
πρακτικό υπογεγραμμένο από όλα τα παρόντα μέλη της 
το οποίο και υποβάλλει στη Συνέλευση του Τμήματος 
προκειμένου να γίνει η αναγόρευση του διδάκτορα. Τα 
μέλη της Επταμελούς Εξεταστικής Επιτροπής βαθμολο¬ 
γούν τη διδακτορική διατριβή με τη διαβάθμιση που 
ορίζεται από τον Εσωτερικό Κανονισμό του Πανεπιστη¬ 
μίου Ιωαννίνων. 

Άρθρο 11 

Απονομή του διδακτορικού τίτλου 

Το πρακτικό της Επταμελούς Εξεταστικής Επιτροπής 
ανακοινώνεται στη Συνέλευση του Τμήματος και εντός 
εξήντα (60) ημερών ακολουθεί η καθομολόγηση του 
διδάκτορα. Απαραίτητη προϋπόθεση για την καθομο¬ 
λόγηση είναι η ανάρτηση του σώματος της διατριβής 
στην ιστοσελίδα του ΕΚΤ, κατόπιν ελέγχου από τον επι- 
βλέποντα ότι έγιναν οι διορθώσεις που προτάθηκαν από 
την Επταμελή Εξεταστική Επιτροπή, η εκτύπωση και βι¬ 
βλιοδεσία του τελικού αντιτύπου της διατριβής και η 
κατάθεση του προβλεπόμενου αριθμού αντιτύπων στη 
Γραμματεία του Τμήματος. 

Στον υποψήφιο διδάκτορα απονέμεται ο διδακτορικός 
τίτλος στη Συνέλευση του Τμήματος παρουσία Πρυτά- 
νεως ή Αντιπρυτάνεως. Η τελική μορφή του κειμένου 
της διδακτορικής διατριβής αναρτάται σε ειδικό χώρο 
της ιστοσελίδας τουΤμήματος σε χρονικό διάστημα που 
προσδιορίζει ο διδάκτωρ, κατά αναλογία με όσα ισχύουν 
στο ΕΚΤ. 

Άρθρο 12 

Επιτροπή Διδακτορικών Σπουδών 

Η Συνέλευση του Τμήματος μετά από εισήγηση του 
Προέδρου του Τμήματος ορίζει την Επιτροπή Διδακτορι¬ 
κών Σπουδών (Ε.Δ. Σ.) η οποία απαρτίζεται από πέντε (5) 
μέλη Δ.Ε.Π. τουΤμήματος με διετή θητεία. Η Συνέλευση 
του Τμήματος ορίζει ως Πρόεδρο της Ε.Δ.Σ. ένα από τα 
πέντε μέλη Δ.Ε.Π. που την απαρτίζουν. Αρμοδιότητες 
της Ε.Δ.Σ. είναι η παρακολούθηση και ο συντονισμός 
του προγράμματος Διδακτορικών Σπουδών του Τμή¬ 
ματος. Στις αρμοδιότητες της Ε.Δ.Σ. περιλαμβάνονται 
τα ακόλουθα: 

α) Παρακολουθεί και αξιολογεί την πορεία των διδα¬ 
κτορικών σπουδών. 

β) Εισηγείται τα ερευνητικά πεδία στα οποία προσφέ- 
ρεται η δυνατότητα εκπόνησης διδακτορικής διατριβής 
και τα οποία περιλαμβάνονται στις προκηρύξεις εκδήλω¬ 
σης ενδιαφέροντος του Τμήματος για νέους υποψήφιους 
διδάκτορες. 


γ) Κατηγοριοποιεί τις αιτήσεις των νέων υποψηφίων 
διδακτόρων και εισηγείται προς την Συνέλευση του Τμή¬ 
ματος μία τριμελή επιτροπή ανά κατηγορία αιτήσεων. 
Συγκεντρώνει τα αναλυτικά υπομνήματα των τριμελών 
επιτροπών για κάθε νέο υποψήφιο διδάκτορα και τα 
προωθεί στη Συνέλευση τουΤμήματος. 

δ) Παρακολουθεί την πρόοδο των υποψηφίων διδα¬ 
κτόρων λαμβάνοντας υπ’ όψη τόσο το ετήσιο αναλυτικό 
υπόμνημα του κάθε υποψηφίου όσο και την ετήσια Έκθε¬ 
ση Προόδου τηςΤριμελούς Συμβουλευτικής Επιτροπής 
του. Η Ε.Δ.Σ. δύναται να καλεί έναν υποψήφιο διδάκτο¬ 
ρα και να τον ενημερώνει για την πρόοδο του. Η Ε.Δ.Σ. 
δύναται να προτείνει στη Συνέλευση του Τμήματος τη 
διαγραφή ενός υποψηφίου διδάκτορα εφ' όσον αυτός 
δεν εκπληρώνει τις υποχρεώσεις του όπως αυτές περι- 
γράφονται στο άρθρο 40 του ν. 4485/2017 (ΦΕΚ 114 τ. Α') 
και στο άρθρο 9 του παρόντος κανονισμού. 

ε) Εισηγείται στη Συνέλευση του Τμήματος την κα¬ 
τανομή οικονομικών πόρων που προορίζονται για την 
ενίσχυση της έρευνας η οποία συνδέεται με τις διδακτο¬ 
ρικές σπουδές. 

στ) Εισηγείται στη Συνέλευση του Τμήματος την κα¬ 
τανομή των επ' αμοιβή θέσεων μερικής απασχόλησης 
για υποψήφιους διδάκτορες που προσφέρονται από το 
Πανεπιστήμιο στο Τμήμα. 

στ) Λειτουργεί ως δέκτης τυχόν παραπόνων εκ μέρους 
των υποψηφίων διδακτόρων και εφ' όσον κρίνει σκόπιμο 
δύναται να εισηγηθεί στη Συνέλευση Τμήματος ακόμη 
και την αντικατάσταση του επιβλέποντος. Σε αυτή την 
περίπτωση η εισήγηση πρέπει να είναι πλήρως αιτιολο¬ 
γημένη και να συνοδεύεται από αντίστοιχη αίτηση του 
υποψηφίου διδάκτορα. 

ζ) Συνεργάζεται με τις αντίστοιχες επιτροπές του Πα¬ 
νεπιστημίου σε θέματα που αφορούν στην αξιολόγηση 
των διδακτορικών σπουδών. 

Άρθρο 13 

Μεταβατικές διατάξεις 

Οι υποψήφιοι Διδάκτορες που κατά τη δημοσίευση 
του παρόντος έχουν συμπληρώσει την ανώτατη χρονική 
διάρκεια σπουδών ή πρόκειται να τη συμπληρώσουν 
εντός του ακαδημαϊκού έτους 2017-2018 και εφεξής, 
δύνανται να αιτηθούν παράταση έως δύο (2) έτη για την 
ολοκλήρωση των σπουδών τους για την οποία απαιτεί¬ 
ται: (α) πλήρως αιτιολογημένη αίτησή τους, (β) εισήγηση 
τηςΤριμελούς Συμβουλευτικής Επιτροπής και (γ) έγκριση 
της Συνέλευσης του Τμήματος. 

Άρθρο 14 

Ισχύς του κανονισμού 

Ο παρών κανονισμός ισχύει από την ημερομηνία δη¬ 
μοσίευσής του στην Εφημερίδα της Κυβερνήσεως για 
όλουςτους υποψήφιουςδιδάκτορεςτουΤμήματος, ανε¬ 
ξαρτήτως από την ημερομηνία ένταξής τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 23 Μαρτίου 2018 

Ο Πρύτανης 

ΓΕΩΡΓΙΟΣ ΚΑΨΑΛΗΣ 

Αριθμ. 12302 _ (4) 

Έγκριση του Κανονισμού Διδακτορικών Σπου¬ 
δών του Τμήματος Ιστορίας και Αρχαιολογίας της 
Φιλοσοφικής Σχολής του Πανεπιστημίου Ιωαν- 
νίνων. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 
(συν. αριθμ. 1045/4/22-3-2018, Θέμα 5ο) 

Έχοντας υπόψη: 

Ι.Το π.δ. 746/1970 «Περί Ιδρύσεως Πανεπιστημίου 
εν Ιωαννίνοις». 

2. Το π.δ. 105/5-6-2013 «Μετονομασία Τμήματος και 
ίδρυση - συγκρότηση, κατάργηση και ανασυγκρότη¬ 
ση Σχολών στο Πανεπιστήμιο Ιωαννίνων» (ΦΕΚ 137/ 

5- 6-2013, τ.Α'). 

3. Τις διατάξεις των παρ. 1,2 και 3 του άρθρου 27 του 
ν. 4452/2017 (ΦΕΚ 17/15-2-2017, τ. Α'). 

4. Τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» (ΦΕΚ 114/ 
4-8-2017, τ.Α'). 

5. Την αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και Θρησκευμάτων. 

6. Την παρ. 3ε, του άρθρου 9, του ν. 3685/2008 «Θε¬ 
σμικό πλαίσιο για τις μεταπτυχιακές σπουδές» (ΦΕΚ 148/ 
16-7-2008, τ.Α'). 

7. Τις διατάξεις του ν. 4009/2011 «Δομή, λειτουργία, 
διασφάλιση ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων», (ΦΕΚ 195/ 

6- 9-2011, τ. Α'), όπως τροποποιήθηκαν και ισχύουν. 

8. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ 83/11-5-2016, τ. Α'), 
όπως τροποποιήθηκαν και ισχύουν. 

9. Το έγγραφο αριθμ. πρυτανείας 12302/22-3-2018 του 
Τμήματος Ιστορίας και Αρχαιολογίας της Φιλοσοφικής 
Σχολής. 

10. Την απόφαση της Συνέλευσης του Τ μήματος Ιστο¬ 
ρίας και Αρχαιολογίας της Φιλοσοφικής Σχολής (συν. 
αριθμ. 407/21-3-2018). 

11. Την απόφαση της Συγκλήτου του Πανεπιστημίου 
Ιωαννίνων (συν. αριθμ. 1045/4/22-3-2018). 

12. Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, ομόφωνα αποφασίζει: 

Την έγκριση του Κανονισμού Διδακτορικών Σπουδών 
του Τμήματος Ιστορίας και Αρχαιολογίας της Φιλοσο¬ 
φικής Σχολής του Πανεπιστημίου Ιωαννίνων, ως ακο¬ 
λούθως: 

ΠΑΝΕΠΙΣΤΗΜΙΟ ΙΩΑΝΝΙΝΩΝ 
ΤΜΗΜΑ ΙΣΤΟΡΙΑΣ ΚΑΙ ΑΡΧΑΙΟΛΟΓΙΑΣ 
ΤΗΣ ΦΙΛΟΣΟΦΙΚΗΣ ΣΧΟΛΗΣ 
ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 
ΑΡΘΡΟ 1 
ΓΕΝΙΚΕΣ ΑΡΧΕΣ 

Ο τρίτος κύκλος σπουδών οργανώνεται σε Τμήματα 
Πανεπιστημίων, αυτοδύναμα ή μη, και οι διδακτορικοί 
τίτλοι απονέμονται από το Πανεπιστήμιο στο οποίο 


ανήκει το Τμήμα (άρθρο 30 παρ. 4 του ν. 4485/2017). 
Ο τρίτος κύκλος σπουδών του Τμήματος Ιστορίας και 
Αρχαιολογίας του Π.I. περιλαμβάνει την εκπόνηση Διδα- 
κτορικήςΔιατριβής(Δ.Δ.).Το Πρόγραμμα Διδακτορικών 
Σπουδών του Τμήματος Ιστορίας και Αρχαιολογίας της 
Φιλοσοφικής Σχολής του Π.Ι. αποσκοπεί στην προαγωγή, 
εξειδίκευση και θεμελίωση της επιστημονικής γνώσης, 
καθώςκαι στην ενίσχυση της πρωτότυπης επιστημονικής 
έρευνας στα γνωστικά αντικείμενα που θεραπεύει το 
Τμήμα, οδηγεί δε στην απόκτηση Διδακτορικού Διπλώ¬ 
ματος, το οποίο απονέμεται από το Π.Ι. 

Στον παρόντα Εσωτερικό Κανονισμό Διδακτορικών 
Σπουδών (Κ.Δ.Σ.) του Τμήματος Ιστορίας και Αρχαιο¬ 
λογίας του Π.Ι. αποτυπώνονται η δομή και οι κανόνες 
λειτουργίας του Προγράμματος Διδακτορικών Σπου¬ 
δών του Τμήματος Ιστορίας και Αρχαιολογίας του Π.Ι., 
όπως αυτός καταρτίστηκε και έγινε δεκτός με ομόφωνη 
απόφαση της Συνέλευσης του Τ μήματος στην υπ’ αριθμ. 
407/21 -3-2018 συνεδρία της, εγκρίθηκε από τη Σύγκλη¬ 
το του Π.Ι., δημοσιεύθηκε στην Εφημερίδα της Κυβερνή- 
σεως, αναρτήθηκε στον διαδικτυακό τόπο του Τ μήματος 
Ιστορίας και Αρχαιολογίας του Π.Ι. (ΗΐΐρΥ/Γιίϊΐ-θίτΓι.υοί. 
9θ και κοινοποιήθηκε στο Υπουργείο Παιδείας, Έρευνας 
και Θρησκευμάτων. 

ΑΡΘΡΟ 2 

ΝΟΜΙΚΟ ΠΛΑΙΣΙΟ 

Τ ο Πρόγραμμα Διδακτορικών Σπουδών του Τ μήματος 
Ιστορίας και Αρχαιολογίας του Π.Ι. οργανώνεται, δομείται 
και λειτουργεί σύμφωνα με τις διατάξεις του ν. 4485/2017 
και τις λοιπές ισχύουσες σχετικές διατάξεις (ν. 3685/2008 
(αριθμ. φυλ. 148) άρθρο 6.1 .δ/άρθρο 9 παρ. 3 εδάφιο 
ε' του ν. 3685/2008 που παραμένει σε ισχύ σύμφωνα με 
το άρθρο 88 περ. Α' του ν. 4485/2017 / άρθρο 13Α του 
ν. 4310/2014, όπως αντικαταστάθηκε μετο άρθρο 12 του 
ν. 4386/2016 (Α' 83) /ν. 4186/2013, άρθρο 39, παρ. 18 / 
ν. 5343/32, άρθρο 202, παρ. 2).Το Πρυτανικό Συμβούλιο 
του Π.Ι. έχει την ευθύνη της τήρησης του νόμου σε ό,τι 
αφορά στην εκπόνηση Δ.Δ. στο Τμήμα Ιστορίας και Αρ¬ 
χαιολογίας του Π.Ι. (άρθρο 30 παρ. 5 του ν. 4485/2017). 

ΑΡΘΡΟ 3 

ΔΙΚΑΙΩΜΑ ΥΠΟΒΟΛΗΣ ΑΙΤΗΣΗΣ 

Δικαίωμα υποβολής αίτησης για εκπόνηση Δ.Δ. στο 
Τμήμα Ιστορίας και Αρχαιολογίας του Π.Ι. έχουν όσοι 
πληρούν τις κάτωθι προϋποθέσεις: 

1. Είναι πτυχιούχοι Α.Ε.Ι.της ημεδαπής ή αναγνωρισμέ¬ 
νου ως ισότιμου ιδρύματος της αλλοδαπής. 

2. Είναι κάτοχοι Διπλώματος Μεταπτυχιακών Σπου¬ 
δών (Δ.Μ.Σ.)του Τμήματος Ιστορίας και Αρχαιολογίας 
του Π.Ι. ή κάτοχοι Δ.Μ.Σ. άλλου Τμήματος Ιστορίας και 
Αρχαιολογίας ελληνικού ή ξένου ΑΕΙ., το οποίο αποτελεί 
απαραίτητη προϋπόθεση για την εκπόνηση Δ.Δ. Είναι 
δυνατό επίσης να γίνουν δεκτοί από τη Συνέλευση του 
Τμήματος Ιστορίας και Αρχαιολογίας του Π.Ι. και κάτοχοι 
Δ.Μ.Σ. άλλωνΤμημάτων ή Σχολών ή κάτοχοι ενιαίου και 
αδιάσπαστου τίτλου σπουδών μεταπτυχιακού επιπέδου 
κατά το άρθρο 46 του ν. 4485/2017, ύστερα από τεκμη¬ 
ριωμένη εισήγηση τηςΤριμελούς Επιτροπής του άρθρου 

7 του παρόντος Κ.Δ.Σ του Τμήματος Ιστορίας και Αρχαι¬ 
ολογίας του Π.Ι. Με απόφαση της Συνέλευσης του Τμή¬ 
ματος Ιστορίας και Αρχαιολογίας του Π.Ι. είναι δυνατό να 
καθορίζονται πρόσθετες υποχρεώσεις παρακολούθησης 
μεταπτυχιακών μαθημάτων ή/και εξετάσεων σε ευρύτε¬ 
ρες θεματικές περιοχές για τους υποψήφιους διδάκτορες 
που είναι κάτοχοι συναφούς ή συγγενούς Δ.Μ.Σ. 

3. Σε ειδικές περιπτώσεις επιτρέπεται να γίνουν δεκτοί 
ως Υποψήφιοι Διδάκτορες και μη κάτοχοι Διπλώματος 
Μεταπτυχιακών Σπουδών (Δ.Μ.Σ.), μετά από σχετική ει¬ 
σήγηση Τριμελούς Επιτροπής, η οποία ορίζεται από τη 
Συνέλευση του Τμήματος Ιστορίας και Αρχαιολογίας του 
Π.Ι. Στην εισήγηση αυτή συνεκτιμώνται και αξιολογού¬ 
νται η συνάφεια των σπουδών του υποψηφίου, το τυχόν 
δημοσιευμένο επιστημονικό έργο του, η γλωσσομάθεια 
του και η γενική συγκρότηση του φακέλου του. Η Συνέ¬ 
λευση του Τμήματος Ιστορίας και Αρχαιολογίας του Π.Ι. 
είναι δυνατόν, μετά από εισήγηση της ως άνω Τριμελούς 
Επιτροπής, να ορίσει έναν αριθμό προπτυχιακών ή και 
μεταπτυχιακών μαθημάτων, τα οποία ο υποψήφιος υπο- 
χρεούται να παρακολουθήσει και σε ορισμένες περιπτώ¬ 
σεις, κατά την εισήγηση της Επιτροπής, να περατώσει 
με επιτυχία. 

ΑΡΘΡΟ 4 

ΧΡΟΝΙΚΗ ΔΙΑΡΚΕΙΑ 

1. Η χρονική διάρκεια για την απόκτηση του Διδακτο¬ 
ρικού Διπλώματος είναι τουλάχιστον έξι (6) εξάμηνα από 
την ημερομηνία ορισμού τηςΤριμελούςΣυμβουλευτικής 
Επιτροπής. 

2. Ο μέγιστος χρόνος ολοκλήρωσης της Δ.Δ. ορίζε¬ 
ται στα δώδεκα (12) εξάμηνα. Σε ειδικές περιπτώσεις 
υπάρχει η δυνατότητα να χορηγείται παράταση του με¬ 
γίστου χρόνου για τέσσερα (4) ακόμη εξάμηνα, ύστερα 
από ειδικά αιτιολογημένη πρόταση της Συμβουλευτικής 
Επιτροπής και απόφαση της Συνέλευσης του Τμήματος 
Ιστορίας και Αρχαιολογίας του Π.Ι (άρθρο 45, παρ. 2., 
περ. στ του ν. 4485/2017). 

3.0 υποψήφιος Διδάκτορας δύναται να αιτηθεί για σο¬ 
βαρούς λόγους (υγείας, οικονομικούς, οικογενειακούς, 
εγκυμοσύνη, στράτευση κ.ά.) αναστολής Διδακτορικών 
Σπουδών για δύο (2) συνεχόμενα εξάμηνα κατ' ανώτατο 
όριο. 

4. Μετά από αίτηση του υποψήφιου Διδάκτορα και 
αιτιολογημένη εισήγηση τηςΤριμελούςΣυμβουλευτικής 
ΕπιτροπήςπροςτοΤμήμα Ιστορίας και Αρχαιολογίας του 
Π.Ι. δύναται να υπάρξει εξειδίκευση ή αλλαγή τίτλου της 
Δ.Δ καθώς και αλλαγή της γλώσσας εκπόνησηςτης Δ.Δ.. 
Το Τμήμα Ιστορίας και Αρχαιολογίας του Π.Ι. εγκρίνει ή 
απορρίπτει με απόλυτη πλειοψηφία των μελών του την 
αλλαγή, την εξειδίκευση του τίτλου ή την αλλαγή της 
γλώσσας εκπόνησηςτης Δ.Δ. Σε περίπτωση έγκρισης, ο 
μέγιστος χρόνος για την εκπόνηση της Δ.Δ. δεν μεταβάλ¬ 
λεται και προσδιορίζεται με βάση την πρώτη παράγραφο 
του άρθρου 4 του παρόντος Κ.Δ.Σ. 

5. Μετά από αίτηση του υποψήφιου Διδάκτορα και 
αιτιολογημένη εισήγηση της Τριμελούς Συμβουλευτι¬ 
κής Επιτροπής προς το Τμήμα Ιστορίας και Αρχαιολογί¬ 
ας του Π.Ι. δύναται να υπάρξει αλλαγή θέματος της υπό 


εκπόνηση Δ.Δ. Το Τμήμα Ιστορίας και Αρχαιολογίας του 
Π.Ι. εγκρίνει ή απορρίπτει με απόλυτη πλειοψηφία των 
μελών του την αλλαγή θέματος της Δ.Δ. Σε περίπτωση 
έγκρισης αλλαγής του θέματος, επαναλαμβάνεται η δι¬ 
αδικασία του άρθρου 7 του παρόντος Κ.Δ.Σ. 

ΑΡΘΡΟ 5 

ΔΙΚΑΙΩΜΑΤΑ/ΠΑΡΟΧΕΣ ΚΑΙ ΥΠΟΧΡΕΩΣΕΙΣ 

ΥΠΟΨΗΦΙΩΝ ΔΙΔΑΚΤΟΡΩΝ 

1. Οι Διδακτορικές Σπουδές του Τ μήματος Ιστορίας και 
Αρχαιολογίας του Π.Ι. παρέχονται δωρεάν. 

2. Οι υποψήφιοι Διδάκτορες του Τμήματος Ιστορίας και 
Αρχαιολογίας του Π.Ι. μέχρι πέντε (5) πλήρη ακαδημαϊκά 
έτη από την πρώτη εγγραφή τους (δηλ. τον ορισμό της 
Τριμελούς Συμβουλευτικής Επιτροπής) διατηρούν όλα 
τα δικαιώματα και τις παροχές που προβλέπονται και 
για τους φοιτητές του β' κύκλου σπουδών: οικονομική 
στήριξη, βραβεία, διακρίσεις και υποτροφίες, φοιτητι¬ 
κή μέριμνα, τεχνολογική υποβοήθηση, εκπροσώπηση, 
κ.ά. Οι Διδάκτορες του Τμήματος Ιστορίας και Αρχαιο- 
λογίαςτου Π.Ι. μέχρι και πέντε (5) έτη μετά την απονομή 
του Διδακτορικού Διπλώματος, διατηρούν δικαιώματα 
πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών του Π.Ι. 

3. Ο υποψήφιος Διδάκτορας του Τμήματος Ιστορίας 
και Αρχαιολογίας του Π.Ι. υποχρεούται σε ανανέωση της 
εγγραφής του ανά ακαδημαϊκό έτος. Σύμφωνα με το άρ¬ 
θρο 10 του παρόντος Κ.Δ.Σ. ο υποψήφιος Διδάκτορας 
υποχρεούται σε ετήσια προφορική παρουσίαση και υπο¬ 
βολή αναλυτικού υπομνήματος ενώπιον της Τριμελούς 
Συμβουλευτικής Επιτροπής σχετικά με την πρόοδο της 
Διατριβής του. Επιτρέπεται η χρήση τηλεδιάσκεψης. 

ΑΡΘΡΟ 6 

ΣΥΜΜΕΤΟΧΗ ΥΠΟΨΗΦΙΩΝ ΔΙΔΑΚΤΟΡΩΝ 

ΣΤΗΝ ΕΚΠΑΙΔΕΥΤΙΚΗ ΔΙΑΔΙΚΑΣΙΑ 

Με απόφαση της Συνέλευσης του ΤμήματοςΙστορίας 
και Αρχαιολογίας του Π.Ι.(άρθρο 9 παρ. 3 εδάφιο ε'του 
ν. 3685/2008 που παραμένει σε ισχύ σύμφωνα με το 
άρθρο 88 περ. Α’ του ν. 4485/2017) και κοινή απόφα¬ 
ση των Υπουργείων Παιδείας και Οικονομικών δύναται 
να ανατεθεί σε υποψήφιους Διδάκτορες του Τμήματος 
Ιστορίας και Αρχαιολογίας του Π.Ι. η επικουρία μελών 
Δ.Ε.Π.του Τμήματος Ιστορίας και Αρχαιολογίας του Π.Ι. 
τόσο σε προπτυχιακό όσο και σε μεταπτυχιακό επίπεδο 
με ωριαία αντιμισθία, σε βάρος του τακτικού προϋπο¬ 
λογισμού του Π.Ι. 

ΑΡΘΡΟ 7 

ΔΙΑΔΙΚΑΣΙΑ ΕΠΙΛΟΓΗΣ 

ΥΠΟΨΗΦΙΩΝ ΔΙΔΑΚΤΟΡΩΝ 

1.0 υποψήφιος διδάκτορας υποβάλλει κατά τη διάρ¬ 
κεια κάθε Ακαδημαϊκού έτους και συγκεκριμένα κατά 
τους μήνες Ιανουάριο και Σεπτέμβριο, σχετική αίτηση 
στη Γραμματεία του Τμήματος στο οποίο επιθυμεί να 
εκπονήσει τη διδακτορική διατριβή. Στην αίτηση ανα¬ 
γράφεται, ο προτεινόμενος τίτλος, η προτεινόμενη 
γλώσσα εκπόνησης, η οποία μπορεί να είναι διάφορη 
της Ελληνικής και ο προτεινόμενος ως επιβλέπων της 

διδακτορικής διατριβής, ο οποίος ανήκει σε όσους έχουν 
δικαίωμα επίβλεψης διδακτορικής διατριβής, σύμφωνα 
με όσα ορίζονται στο άρθρο 39 του ν.4485/2017. 

Στην αίτηση του υποψηφίου αναγράφονται υποχρε¬ 
ωτικά: 

• ο προτεινόμενος τίτλος της Δ.Δ. 

• η προτεινόμενη γλώσσα εκπόνησης της Δ.Δ., η οποία 
δύναται να είναι διάφορη της ελληνικής,ανάλογα με το 
θέμα της Δ.Δ., και έπειτα από σχετική απόφαση της Συ¬ 
νέλευσης του Τμήματος Ιστορίας και Αρχαιολογίας του 
Π.Ι.και 

■ ο προτεινόμενος ως επιβλέπων της Δ.Δ., ο οποίος 
ανήκει σε όσους έχουν δικαίωμα επίβλεψης Δ.Δ., σύμ¬ 
φωνα με τα οριζόμενα στο άρθρο 39 του ν. 4485/2017 
και στο άρθρο 8 του παρόντος Κ.Δ.Σ. 

Η αίτηση συνοδεύεται υποχρεωτικά από: 

■ αναλυτικό βιογραφικό σημείωμα του υποψηφίου, 
καθώς καιυπόμνημα τυχόν ερευνητικής και συγγραφι¬ 
κής, επιστημονικής δραστηριότητας, συνοδευόμενο από 
τα σχετικά αποδεικτικά έγγραφα, αντίγραφα πτυχίων, 
βεβαιώσεις, ανάτυπα δημοσιεύσεων, κ.τ.λ. 

• Προσχέδιο (ερευνητική πρόταση) της προτεινόμενης 
Δ.Δ. με την απαραίτητη βιβλιογραφία. 

2. Η Συνέλευση του Τμήματος Ιστορίας και Αρχαιολογί¬ 
ας, αφού λάβει υπόψη τις αιτήσεις που έχουν υποβληθεί, 
τις κατηγοριοποιεί με βάση την συνάφεια του ερευνητι¬ 
κού αντικειμένου και ορίζει μία Τριμελή Επιτροπή Αξιο¬ 
λόγησης ανά κατηγορία αιτήσεων. 

3. Κάθε Τριμελής Επιτροπή Αξιολόγησης, η οποία 
αποτελείται από μέλη Δ.Ε.Π. του Τμήματος Ιστορίας και 
Αρχαιολογίας του Π.Ι., αξιολογεί τις υποψηφιότητες σε 
συνεδρία της. Στη συνέχεια καλεί τους υποψήφιους σε 
συνέντευξη. 

4. Κατόπιν, η Τριμελής Επιτροπή Αξιολόγησης υποβάλ¬ 
λει στη Συνέλευση του Τμήματος αναλυτικό υπόμνημα, 
στο οποίο αναγράφονται οι λόγοι για τους οποίους ο 
υποψήφιος γίνεται δεκτός ή απορρίπτεται και ο προ- 
τεινόμενος επιβλέπων, εφόσον αυτός δεν έχει προταθεί 
από τον υποψήφιο. 

5. Η Συνέλευση του Τμήματος, αφού λάβει τη γνώμη 
του προτεινόμενου επιβλέποντος, τη συνεκτιμάμε το 
υπόμνημα της Επιτροπής Αξιολόγησης και εγκρίνει ή 
απορρίπτει αιτιολογημένα την αίτηση του υποψηφίου. 
Στην εγκριτική απόφαση της Συνέλευσης του Τμήμα¬ 
τος ορίζεται και η γλώσσα συγγραφής της Δ.Δ, η οποία 
μπορεί να είναι διάφορη της Ελληνικής. Η Συνέλευση 
του Τμήματος, μετά από αιτιολογημένη εισήγηση της 
ως άνω Επιτροπής Αξιολόγησης, δύναται να ορίσει ως 
προϋπόθεση για την εκπόνηση και την ολοκλήρωση της 
Δ.Δ., πρόσθετες υποχρεώσεις, όπως ενδιάμεσα παρα¬ 
δοτέα, την παρακολούθηση ή την επιτυχή περάτωση 
μαθήματος ή μαθημάτων(σε προπτυχιακό ή μεταπτυχι¬ 
ακό επίπεδο) ή να αναθέσει σχετικό με το θέμα της Δ.Δ. 
επιστημονικό έργο. 

ΑΡΘΡΟ 8 

ΕΠΙΒΛΕΨΗ ΔΙΔΑΚΤΟΡΙΚΗΣ ΔΙΑΤΡΙΒΗΣ (Δ.Δ.) 

1. Δικαίωμα επίβλεψης Διδακτορικών Διατριβών έχουν 
τα μέλη Δ.Ε.Π. Α' βαθμίδας, αναπληρωτή και επίκουρου 


του Π.Ι. ή άλλου Α.Ε.Ι. ή ερευνητές Α', Β' ή Γ' βαθμίδας από 
ερευνητικά κέντρα του άρθρου 13Ατουν. 4310/2014 σε 
συνδυασμό με τις προβλέψεις του άρθρου 39, παρ. 1 του 
ν. 4485/2017, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών. 

2. Η Συνέλευση του Τμήματος Ιστορίας και Αρχαιολογί¬ 
ας αναθέτει, άμα τη εγκρίσει της αίτησης του υποψηφίου, 
στον προτεινόμενο επιβλέποντα, σύμφωνα με την παρά¬ 
γραφο 3 του άρθρου 38 του ν. 4485/2017, την επίβλεψη 
της Δ.Δ. και ορίζει Τριμελή Συμβουλευτική Επιτροπή, 
με αρμοδιότητα να πλαισιώνει και να υποστηρίζει την 
εκπόνηση και συγγραφή της. 

3. Στην Τριμελή Συμβουλευτική Επιτροπή της προη¬ 
γούμενης παραγράφου μετέχουν ως μέλη ο επιβλέπων 
και δύο ακόμη μέλη Δ.Ε.Π. Α' βαθμίδας, αναπληρωτή και 
επίκουρου από το Π.Ι. ή άλλο Α.Ε.Ι. ή καθηγητές αναγνω¬ 
ρισμένων ως ομοταγών ιδρυμάτων της αλλοδαπής, οι 
οποίοι είναι κάτοχοι διδακτορικού διπλώματος, ή ερευ¬ 
νητές των βαθμιδών Α', Β' ή Γ' από ερευνητικά κέντρα 
του άρθρου 13Α του ν. 4310/2014, συμπεριλαμβανομέ¬ 
νων των ερευνητικών κέντρων της Ακαδημίας Αθηνών 
και του Ιδρύματος Ιατροβιολογικών Ερευνών της Ακαδη¬ 
μίας Αθηνών ή από αναγνωρισμένα ερευνητικά κέντρα 
ή ινστιτούτα της αλλοδαπής και έχουν το ίδιο ή συναφές 
γνωστικό αντικείμενο με την υπό κρίση Δ.Δ. Ως μέλη της 
Τριμελούς Συμβουλευτικής Επιτροπής είναι δυνατόν να 
ορίζονται και μέλη Δ.Ε.Π. τα οποία είναι σε άδεια. 

ΣτηνΤριμελή Συμβουλευτική Επιτροπή μετέχει τουλά¬ 
χιστον ένα (1) μέλος Δ.Ε.Π. από τις τρεις πρώτες βαθμίδες 
του Τμήματος. Ως ανώτατο όριο επίβλεψης Διδακτορι¬ 
κών Διατριβών ορίζονται οι έξι(6) ανά μέλος Δ.Ε.Π. του 
Τμήματος Ιστορίας και Αρχαιολογίας. 

4. Αν για οποιονδήποτε λόγο ο επιβλέπων εκλείψει ή 
διαπιστωμένα αδυνατεί να τελέσει χρέη επιβλέποντος 
για μεγάλο χρονικό διάστημα (πέραν των έξι (6) συνε¬ 
χόμενων μηνών μετά από σχετικό έγγραφο του επιβλέ- 
ποντος καθηγητή ή/και του υποψήφιου Διδάκτορα), η 
Συνέλευση του Τμήματος Ιστορίας και Αρχαιολογίας 
του Π.Ι., εκτιμώντας τις περιστάσεις, αναθέτει σε άλλον 
επιβλέποντα την επίβλεψη της Δ.Δ., σύμφωνα με όσα 
ορίζονται στις προηγούμενες παραγράφους, έπειτα από 
αίτηση του υποψήφιου Διδάκτορα και τη σύμφωνη γνώ¬ 
μη του νέου προτεινόμενου επιβλέποντος. Σε περίπτωση 
που ο νέος προτεινόμενος επιβλέπων δεν συμφωνεί να 
αναλάβει την επίβλεψη της Δ.Δ., ένα από τα άλλα δύο (2) 
μέλη τηςΤριμελούς Συμβουλευτικής Επιτροπής αναλαμ¬ 
βάνουν την επίβλεψη της Δ.Δ., ακόμη και καθ' υπέρβα¬ 
ση του μέγιστου αριθμού υποψήφιων Διδακτόρων που 
ορίζεται πως είναι δυνατό να επιβλέπει κάθε επιβλέπων, 
σύμφωνα με όσα ορίζονται στον παρόντα Κ.Δ.Σ. 

5. Αν ο αρχικός επιβλέπων μετακινηθεί σε άλλο Α.Ε.Ι. 
ή Τμήμα του Π.Ι. ή συνταξιοδοτηθεί, συνεχίζει να τελεί 
χρέη επιβλέποντος των Διδακτορικών Διατριβών που 
έχει αναλάβει στο Τμήμα Ιστορίας και Αρχαιολογίας του 
Π.Ι., και ο τίτλος απονέμεται από το Π.Ι., στο οποίο ανήκει 
το Τμήμα Ιστορίας και Αρχαιολογίας, όπου ξεκίνησε η 
εκπόνηση της Δ.Δ. 

6. Με ευθύνη της Γραμματείας του Τμήματος Ιστορίας 
και Αρχαιολογίας αναρτώνται στον διαδικτυακό τόπο του 
Ιδρύματος, στην Ελληνική και την Αγγλική, το όνομα του 
υποψήφιου Διδάκτορα, το όνομα του επιβλέποντος/των 
επιβλεπόντων (σε περίπτωση συνεπίβλεψης) και των λοι¬ 
πών μελών της Τριμελούς Συμβουλευτικής Επιτροπής, ο 
τίτλος της εκπονούμενης Δ.Δ. και σύντομη περίληψη αυτής. 

ΑΡΘΡΟ 9 

ΔΙΑΔΙΚΑΣΙΑ ΕΚΠΟΝΗΣΗΣ 

Ο υποψήφιος Διδάκτορας, εντός του πρώτου τετρα- 
μήνου κάθε έτος, παρουσιάζει προφορικά και υποβάλλει 
και εγγράφως αναλυτικό υπόμνημα ενώπιον τηςΤριμε- 
λούς Συμβουλευτικής Επιτροπής σχετικά με την πρόοδο 
της διδακτορικής του Διατριβής. Αντίγραφο του υπομνή¬ 
ματος καθώς και σχόλια επ' αυτού από τον επιβλέποντα 
και/ή την Τριμελή Συμβουλευτική Επιτροπή, όπως και 
εκθέσεις προόδου, καταχωρίζονται, με ευθύνη της Γραμ¬ 
ματείας του Τμήματος Ιστορίας και Αρχαιολογίας, στον 
ατομικό φάκελο του υποψήφιου Διδάκτορα. 

ΑΡΘΡΟ 10 

ΑΞΙΟΛΟΓΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ (Δ.Δ.) 

1. Μετά την ολοκλήρωση της συγγραφής της Δ.Δ. ο 
υποψήφιος Διδάκτορας υποβάλλει αίτηση στην Τριμε¬ 
λή Συμβουλευτική Επιτροπή, δια της Γραμματείας του 
Τμήματος Ιστορίας και Αρχαιολογίας, για δημόσια υπο¬ 
στήριξη και αξιολόγηση της Διατριβής. 

2. Η Τριμελής Συμβουλευτική Επιτροπή αιτιολογημένα 
εγκρίνει ή απορρίπτει την αίτηση. Αν η Τριμελής Συμβου¬ 
λευτική Επιτροπή αποδεχθεί την αίτηση του υποψηφίου, 
τότε συντάσσει αναλυτική Εισηγητική Έκθεση και την 
υποβάλλει στη Συνέλευση τουΤμήματος, πιστοποιεί την 
ολοκλήρωση της Δ.Δ. και αιτείται τον ορισμό επταμελούς 
Εξεταστικής Επιτροπής για την κρίση της. Σε περίπτωση 
που η Τριμελής Συμβουλευτική Επιτροπή δεν εγκρίνει 
την αίτηση του υποψήφιου Διδάκτορα για δημόσια υπο¬ 
στήριξη και αξιολόγηση της Διατριβής του, υποχρεούται 
να του παράσχει αναλυτικές παρατηρήσεις και σχόλια, 
με σκοπό τη βελτίωση της επιστημονικής ποιότητας 
της Διατριβής του, καθώς και ακριβές χρονοδιάγραμμα 
εντός του οποίου ο υποψήφιος οφείλει να επεξεργαστεί 
τη Διατριβή του, στη βάση των σχετικών παρατηρήσεων 
και σχολίων της Επιτροπής. 

3. Η Συνέλευση τουΤμήματος Ιστορίας και Αρχαιο¬ 
λογίας, μετά από την κατάθεση θετικής Εισήγησης της 
Τριμελούς Συμβουλευτικής Επιτροπής, ορίζει επταμελή 
Εξεταστική Επιτροπή για την αξιολόγηση και βαθμολό¬ 
γηση της Δ.Δ. του υποψήφιου Διδάκτορα. Στην επταμελή 
Εξεταστική Επιτροπή μετέχουν τα μέλη της Τριμελούς 
Συμβουλευτικής Επιτροπής, εκτός από τα αφυπηρετή- 
σαντα μέλη αυτής, και τέσσερα (4) επιπλέον μέλη που 
πληρούν τα κριτήρια του άρθρου 39 παρ.2 εδάφιο β' του 
ν. 4485/2017 και έχουν την ίδια ή συναφή ειδικότητα με 
το επιστημονικό πεδίο της Δ.Δ. 

4. Κατά τη συγκρότηση της επταμελούς Εξεταστικής 
Επιτροπής, τα αφυπηρετήσαντα μέλη τηςΤριμελούς Συμ¬ 
βουλευτικής Επιτροπής αντικαθίστανται από ισάριθμα, 
νέα μέλη που πληρούν τα κριτήρια του άρθρου 39 παρ.2 


β' εδάφιο του ν. 4485/2017. Τα αφυπηρετήσαντα μέλη 
διατηρούν το δικαίωμα τους να είναι παρόντα κατά τη 
διαδικασία δημόσιας παρουσίασης, αξιολόγησης και 
βαθμολόγησης της Δ.Δ. με δικαίωμα λόγου. Δεν έχουν 
ωστόσο δικαίωμα ψήφου. 

5. Η Δ.Δ υποστηρίζεται από τον υποψήφιο Διδάκτορα 
δημόσια, επί τριάντα (30) λεπτά, ενώπιον της επταμε¬ 
λούς Εξεταστικής Επιτροπής. Η διαδικασία της δημόσιας 
υποστήριξης προϋποθέτει τη φυσική παρουσία τουλάχι¬ 
στον τεσσάρων (4) μελών της επταμελούς Εξεταστικής 
Επιτροπής, ενώ τα λοιπά μέλη μπορούν να συμμετέχουν 
και μέσω τηλεδιάσκεψης. Ο υποψήφιος απαντά στα ερω¬ 
τήματα και αντιμετωπίζει τις κριτικέςπαρατηρήσειςτων 
μελών της επταμελούς Εξεταστικής Επιτροπής. 

6. Στη συνέχεια ο υποψήφιος και το ακροατήριο απο¬ 
χωρούν, ενώ η επταμελής Εξεταστική Επιτροπή συνεδρι¬ 
άζει χωρίς την παρουσία τρίτων με εξαίρεση τα τυχόν 
αφυπηρετήσαντα μέλη τηςΤριμελούς Συμβουλευτικής 
Επιτροπής, με σκοπό να κρίνει τη Διατριβή ως προς την 
ποιότητα, την πληρότητα, την πρωτότυπη σκέψη και την 
συμβολή της στην επιστήμη, και με βάση τα κριτήρια 
αυτά διατυπώνει την αξιολόγηση της και τη βαθμολογεί. 
Η Δ.Δ. εγκρίνεται με πλειοψηφία πέντε (5) μελών της 
επταμελούς Εξεταστικής Επιτροπής κατ' ελάχιστο και συ- 
ντάσσεται σχετικό Πρακτικό. Το Πρακτικό, υπογεγραμ¬ 
μένο από το σύνολο των συμμετεχόντων στη διαδικασία 
της αξιολόγησης και βαθμολόγησης της Δ.Δ. μελών της 
επταμελούς Εξεταστικής Επιτροπής, διαβιβάζεται, στην 
Γραμματεία του Τμήματος προκειμένου να ξεκινήσει 
η διαδικασία της αναγόρευσης. Σε περίπτωση που το 
σχετικό Πρακτικό υπογράφεται από τέσσερα (4)μέλη 
της επταμελούς Εξεταστικής Επιτροπής και η σχετική 
Εισηγητική Έκθεση φέρει την υπογραφή του πέμπτου 
μέλους, ο Διδακτορικός Τίτλος χορηγείται εγκύρως 
(ν. 4186/2013, άρθρο 39, παρ. 18). Στο πρακτικό κατα¬ 
χωρίζονται συνοπτικά οι παρατηρήσειςτης επταμελούς 
Εξεταστικής Επιτροπής και η τελική πρόταση με τον βαθ¬ 
μό που έλαβε η Δ.Δ. 

7. Η Δ.Δ. βαθμολογείται με βάση την κάτωθι βαθμο¬ 
λογική κλίμακα: 

•Άριστα 

• Λίαν Καλώς 

• Καλώς 

8. Μετά την έγκριση της Δ.Δ. και την πιστοποίηση εκ 
μέρους τηςΤριμελούς Συμβουλευτικής Επιτροπής, με 
έγγραφο της προς τη Γραμματεία του Τμήματος Ιστορίας 
και Αρχαιολογίας, της ολοκλήρωσης πιθανών διορθώσε¬ 
ων, ο υποψήφιος καταθέτει στη Γραμματεία του Τμήμα¬ 
τος Ιστορίας και Αρχαιολογίας πέντε (5) αντίτυπα στην 
μορφή που ορίζεται από τους φορείς όπου κατατίθενται. 
Αντίτυπα της Δ.Δ. αποστέλλονται στο Εθνικό Κέντρο Τεκ¬ 
μηρίωσης του Ε.Ι.Ε. και στην Βιβλιοθήκη του Π.Ι. 

ΑΡΘΡΟ 11 

ΑΝΑΓΟΡΕΥΣΗ ΚΑΙ ΚΑΘΟΜΟΛΟΓΗΣΗ 

ΔΙΔΑΚΤΟΡΩΝ 

1. Η Συνέλευση τουΤμήματος Ιστορίας και Αρχαιολο¬ 
γίας αναγορεύει και καθομολογεί τον υποψήφιο διδά¬ 
κτορα σε δημόσια Συνεδρία τουΤμήματος. Στην εν λόγω 

ΣυνεδρίασητηςΣυνέλευσηςτουΤμήματος Ιστορίας και 
Αρχαιολογίας παρίσταται ο Πρύτανης ή ο Αντιπρύτανης, 
ο επιβλέπων καθηγητής, δυνητικά δε και ο Κοσμήτορας. 

2. Η τελετή διενεργείται, σε Συνεδρίες της Συνέλευσης 
τουΤμήματος. Η τελετή αναγόρευσης και καθομολόγη¬ 
σης και το τυπικό της, όπως και ο τύπος του Διδακτορι¬ 
κού Διπλώματος, ορίζονται από σχετικές αποφάσεις της 
Συγκλήτου του Π.Ι. 

3. Ο υποψήφιος Διδάκτορας του Τμήματος Ιστορίας 
και Αρχαιολογίας του Π.Ι. καθομολογεί τον κάτωθι όρκο: 

Επειδή η διάσημος των Φιλοσόφων Σχολή, του Πρυτά- 
νεως επινεύοντος, εις τους εαυτής διδάκτορας του Τρή¬ 
ματος Ιστορίας και Αρχαιολογίας ηξίωσε δοκιμάσαι με, 
αύτη τε και τη Πρυτανεία δημοσία πίστιν δίδωμι τήνδε: 

«Της μεν επιστήμης ως οίον τε μάλιστα εν τω βίω έπι- 
μελήσεσθαι καπί το τελειότερον αυτήν προαγαγείν και 
αγλαΐσαι άει πειράσεσθαι μηδέ χρήσεσθαι ταύτη επί χρη- 
ματισμώ ή κενού κλέους Θήρα, άλλ' εφ' ω αν της θείας 
αλήθειας το φως προσωτέρω διαχεόμενον άει πλείοσιν 
επαυγάζη, παν δε ποιήσειν προθύμως ο, τι αν μέλλη ες 
ευσέβειαν οίσειν και κόσμον ηθών και σεμνότητα τρό¬ 
πων μηδέ της των άλλων διδασκαλίας συν αβελτηρία 
κατεπιχειρήσειν ποτέ κενοσόφως περπερευόμενος (περ- 
περευομένη) και τα εκείνοις δεδογμένα κατασοφιστεύειν 
πειρώμενος (πειρωμένη) μηδ' εθελήσειν ταναντία ων 
αυτός (αυτή) γιγνώσκω διδάσκειν μηδέ καπηλεύειν τήν 
επιστήμην και το αξίωμα του των Μουσών θιασώτου 
αίσχυνειν τη των ηθών άκοσμία. 

Ταυτην μοι την επαγγελίαν επιτελούντι (επιτελούση), 
είη μοι τον Θεόν αρωγόν κτήσασθαι εν τω βίω». 

4.0 υποψήφιος διδάκτορας, πριν από την αναγόρευση 
και καθομολόγησή του από τη Συνέλευση του Τμήματος 
Ιστορίας και Αρχαιολογίας, δύναται να αιτηθεί βεβαίω¬ 
σης επιτυχούς Δοκιμασίας. Στον Διδάκτορα απονέμεται 
Διδακτορικό Δίπλωμα σε μεμβράνη και αποδεικτικό Δι¬ 
δακτορικού Διπλώματος. Το Διδακτορικό Δίπλωμα φέ¬ 
ρει τις υπογραφές του Πρύτανη, του Προέδρου και του 
Προϊσταμένου της Γραμματείας τουΤμήματος Ιστορίας 
και Αρχαιολογίας του Π.Ι., καθώς και τη σφραγίδα του Π.Ι. 


ΑΡΘΡΟ 12 
ΛΟΓΟΙ ΔΙΑΓΡΑΦΗΣ 

1. Η Συνέλευση τουΤμήματος Ιστορίας και Αρχαιολο¬ 
γίας του Π.Ι., μετά από πλήρως αιτιολογημένη εισήγη¬ 
ση της Τριμελούς Συμβουλευτικής Επιτροπής, της υπό 
εκπόνηση Δ.Δ., δύναται να αποφασίσει τη διαγραφή 
υποψήφιου Διδάκτορα. Στη σχετική απόφαση διαγρα¬ 
φής εκτίθενται αναλυτικά και τεκμηριώνονται οι λόγοι 
διαγραφής. Δύο (2) συνεχόμενες, ετήσιες, αρνητικές 
εκθέσεις προόδου που καταδεικνύουν την ανεπαρκή 
παραγωγή έργου εκ μέρουςτου υποψήφιου Διδάκτορα 
τεκμηριώνουν επαρκή λόγο διαγραφής. 

2. Ο υποψήφιος Διδάκτορας διαγράφεται επίσης με 
απόφαση της Συνέλευσης του Τμήματος Ιστορίας και 
Αρχαιολογίας του, έπειτα από σχετική αίτησή του. 

ΑΡΘΡΟ 13 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 

Τ ο σύνολο των υποψηφίων Διδακτόρων του Τ μήματος 
Ιστορίας και Αρχαιολογίας του Π.Ι., μετά από την έγκρι¬ 
ση του παρόντος Κ.Δ.Σ., υπόκεινται στις διατάξεις του 
ν. 4485/2017 και στον παρόντα Κ.Δ.Σ. Οι διατάξεις του 
ν. 4485/2017 εφαρμόζονται και για τους υποψήφιους 
Διδάκτορες του Τμήματος Ιστορίας και Αρχαιολογίας του 
Π.Ι. που έχουν γίνει δεκτοί πριν από την έναρξη ισχύος 
του παρόντος νόμου, εφόσον δεν έχει οριστεί, κατά την 
έναρξη ισχύος του παρόντος νόμου, η επταμελής Εξετα¬ 
στική Επιτροπή του άρθρου 41 του ν. 4485/2017 (άρθρο 
85, παρ. 5 του ν. 4485/2017). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 23 Μαρτίου 2018 
Ο Πρύτανης 
ΓΕΩΡΓΙΟΣ ΚΑΨΑΛΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 
























